Publication: Magyar Közlöny
Issue: MK-2011-57 (Year: 2011, Number: 57)
Era: contemporary
Section: Az indítványozó a fogyatékos személyek jogairól és esélyegyenlõségük biztosításáról szóló 1998. évi XXVI. törvény
Paragraph Index: 578

d) pontja „az autonómia tesztek alapján” szövegrésze alkotmányellenességének megállapítását és megsemmisítését kérte. A kifogásolt rendelkezés a fogyatékossági támogatásra jogosultak közé sorolja az olyan, személyiségfejlõdési zavarban szenvedõ személyt, akinek az állapota az autonómia-tesztek alapján súlyosnak vagy középsúlyosnakminõsül. Az indítványozó szerint a jogalkotó az Alkotmány 70/A. §-ába ütközõen indokolatlanul tett különbséget a személyiségfejlõdés zavarában szenvedõ, önálló életvitelre nem képes, azonos állapotú személyek között, mert e teszt alapján nem vonhatók a rendelkezés alá – genetikai eredetû betegség folytán – az autistákkal egyenértékû állapotbanlévõ betegek – nevesítve az ún. Williams szindrómát (a továbbiakban: WS) –, akik így nem jogosultak fogyatékossági támogatásra. Az Alkotmánybíróság megkereste a nemzeti erõforrás minisztert álláspontja kifejtésére. II. Az Alkotmánybíróság az indítvány elbírálásánál a következõ jogszabályi rendelkezéseket vette figyelembe: l. Az Alkotmány rendelkezése: „70/A. § (1) A Magyar Köztársaság biztosítja a területén tartózkodó minden személy számára az emberi, illetve az állampolgári jogokat, bármely megkülönböztetés, nevezetesen faj, szín, nem, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül.

Source: https://magyarkozlony.hu/hivatalos-lapok/db9916cca977136a0499afea7626e6ac3606a90a/dokumentumok/4a2ed5d72a0dcbde854d4cb4059425a69218a76d/letoltes